Merkezê Çapemenîya Hêzanê Sûrîyeya Demokratîke (QSD) bîlançoya pêkewtişanê 24 saetanê peyênan ê Şerê Anorî yo ke 8 rojî yo dewam keno eşkera kerde.
Eşkerayîye de nê ameyî vatene: ''Dewleta Tirkî ya îşxalkare û çeteyanê ci bi bombardûmananê giranan hêrişxanê xo rê dewam kenê. Dewleta Tirkî vera şaranê Vakur û Rojakewtena Sûrîye heme heqanê merdimîye binpay kena. La hêzê ma vera nê hêrişan û binpaykerdişê heqan cewabê înan danê. Hêzê ma hêrişanê îşxalkaran şiknenê û înan peyser qeldene.‘‘
Merkezê Çapemenîya QSD’yî bîlançoya pêkewtişanê 24 saetanê peyênan ê Şerê Anorî yo ke vera hêrişanê dewleta Tirkî yeno domnayene eşkera kerde. Goreyê naye 24 saetanê peyênan de 20 wesayîtê zirxînî ameyî çînkerdene û tewr tay 60 çeteyî ameyî kiştene. Xoverdayîşo bêhemoa 18 şervanê QSD’yî zî şehîd bîyî.
